 Malwisi ambaye aliajiriwa na Panone msimu uliopita, alitimuliwa kutokana na sababu mbalimbali, miongoni ikiwa ni kushindwa kufanya vizuri, lakini pia alishindwa kutengeneza kikosi chenye umoja na mshikamano.Akizungumza na gazeti hili Katibu Mkuu wa Panone FC, Agustino Hess alisema walipomchukua kocha huyo walitarajia mambo yangekuwa mazuri lakini matokeo yake amegawanya wachezaji katika makundi ndio maana walishindwa kufanya vizuri kwa ushirikiano.“Wakati tunamchukua Malwisi tuliamini kuwa atafanya vizuri, tunashukuru hadi alipotufikisha katika nafasi ya saba, lakini yapo mambo mengi sana amesababisha na kuleta mgawanyo na matatizo,” alisema Hess.